Thorkild B. Fransgaard (UP), 2001-03-13:
I Danmark har vi et effektivt arbejdstilsyn.
Virksomhederne har en sikkerhedsorganisation.
Virksomhederne er tilmeldt BST for at få det hele til at hænge sammen, så der kan samarbejdes imellem virksomhederne og Arbejdstilsynet.
Virksomhederne kæmper for at undgå arbejdsulykker, for det koster penge, så det er nok begrænset, hvad der kan gøres mere på arbejdspladsen for at undgå arbejdsulykker.
Derimod er det største problem, virksomhederne har, de ulykker, der sker i fritiden, men det er en helt anden sag.
Nu er der tale om, at virksomhederne skal til at betale
et gebyr, og at man skal kunne pålægge dem administrative bøder.
Hvad det skulle hjælpe med hensyn til at undgå
flere arbejdsulykker forstår jeg ikke, men det vil blive en økonomisk byrde især for de små virksomheder.
I Danmark er det jo sådan, at erhvervslivet hovedsagelig består af små virksomheder, og de fleste er virksomheder, der har et antal ansatte imellem 20 og 50.
For dem kommer det til at koste mange penge.
Det vil jeg komme ind på lidt senere.
Det her lovforslag gør det ikke nemmere for de små og mellemstore virksomheder.
Det gør det mere bureaukratisk, og de vil igen føle en truende knytnæve over dem ud over alle dem, de har i forvejen.
Så derfor jeg kan ikke se, hvordan det skulle kunne hjælpe på at nedsætte arbejdsulykkeantallet.
Vi har noget af det bedste arbejdsmiljø i verden, men alle kæmper jo for, at det bliver endnu bedre, og det bliver man ved med.
Det er nævnt i lovforslaget, at der er en række virksomheder, som der skal fokuseres på i første omgang, og som der skal laves grundtilsyn ved.
Jeg kan sige, hvad det kommer til at koste,
ja, det står også i lovforslaget: 1.800 kr. pr. time skal Arbejdstilsynet have for at komme ud på en virksomhed.
Det lyder ikke af så meget, men så kan jeg henvise til det sidste nyhedsbrev fra BST.
Dette nyhedsbrev får
alle virksomheder, som er medlem af BST.
Det vil nok komme bag på nogen.
Det er sådan, at for et grundbesøg ved en virksomhed med 20 ansatte, ja, der beregner
Et andet eksempel, der er nævnt, er en formel fejl, som
hvis der mangler en arbejdspladsvurdering, og så er det en bøde på 10.000 kr.
Og hvis der så meget som bare er et påbud, ja, eller en bøde, skal der opfølgningsbesøg til af en varighed på minimum
2 timer
Alt i alt vil det koste sådan en virksomhed 26.200 kr.
Det er kun ved en lille formel fejl.
Ved en materiel fejl er det meget værre.
Det er det, vi taler om.
Det vil jeg sige til de ærede medlemmer herinde.
Det er en enorm omkostning for sådan en lille virksomhed.
Derfor kan jeg ikke støtte forslaget.
Der er mange ting, der er fornuftige heri, men det her er for meget.
Den går ikke, og i et retssamfund som vores skulle det her være uhørt.
Med hensyn til bygherreansvar: Ja, hvis det kan lade sig gøre, så ville det nok være et skridt i den rigtige retning. Men for dem, som er vant til at arbejde ude på en byggeplads, må jeg sige, at jeg ikke ved, hvordan det lige præcis skal gøres, og hvordan det skal praktiseres i det virkelige liv, men det kan vi måske komme nærmere ind på under udvalgsbehandlingen.
Men som det her er fremlagt, ja, så er det en så stor omkostning for de små og mellemstore virksomheder, at jeg ikke kan lægge navn til det.